ai4bharat/Pralekha huggingface dataset:
وزارت دفاع
آسام رائفلز کی تھرڈ  بٹالین سے آئی سی جی بحری جہاز شوریہ کا الحاق
نئیدہلی۔22؍مئی۔تربیت اور کھیل کود کیلئے بین مسلح افواج تعاون کو فروغ دینے اور ایک دوسرے کے اثاثوں کا استعمال کرنے کی غرض سے آسام رائفلز کے ڈائریکٹوریٹ جنرل اور انڈین کوسٹ گارڈ  کے ڈائریکٹوریٹس کے مابین ایک متاثر کن تقریب کااہتمام لیٹ کور ، شیلانگ میں کیا گیا جس کے دوران آسام رائفلز کی تھرڈ  بٹالین اور انڈین کوسٹ گارڈ شپ شوریہ کے مابین الحاق کے لئے ایک چارٹر پر دستخط کیے گئے۔
آسام رائفلز بھارت میں اپنی شجاعت ، جرأت اور روایات کی مالا مال تاریخ کے ساتھ سب سے قدیم ترین بٹالین ہے۔ یہ چاچر لیوی 750 عملے پر مشتمل ہے جس میں تمام عہدے داران شامل ہیں جو دریائے برہمپتر سے لیکر چاچر کے پہاڑی سلسلے تک آسام کی مشرقی سرحد کی حفاظت کرتے ہیں۔ فی الحال یہ بٹالین کوہیما اورناگالینڈ میں تعینات ہے جہاں اس نے پہلے بڑی بہادری سے دوسری جنگ عظیم میں جاپانیوں سے جنگ لڑی تھی اور بھارت کی جانب ان کی پیش قدمی کو روک دیا تھا۔
آئی سی جی بحری جہاز شوریہ گوا شپ یارڈ لمیٹیڈ میں اندرون ملک ہی تیاری کیا گیا ہے ۔ یہ چنئی میں مرکوز ہے اور اپنی نوعیت کے لحاظ سے جدید ترین سہولتوں والا 105 میٹر لمبا ساحل سمندر سے دور گشت کرنے والا بحری جہاز  ہے جسے 12 اگست 2017 کو کمیشن ملاتھا۔ شوریہ کے معنی ہوتے ہیں جرأت اور یہ جہاز خدمت کرو اور تحفظ فراہم کرو کے اپنے نصب العین کے سلسلے میں آئی سی جی کی ترجمانی کرتا ہے اور ملک کے بحری مفادات کی حفاظت کرتا ہے۔ یہ بحری جہاز خاص طور پر ای ای زیڈ نگرانی کیلئے لگایا گیا ہے اور ساتھ ہی ساتھ اسے ساحلی محافظ دستے کے چارٹر میں دیگر ذمہ داریاں بھی سونپی گئی ہیں تاکہ بھارت کے بحری مفادات کا تحفظ ہوسکے۔
مذکورہ الحاق کامقصد یہ ہے کہ آسام رائفلز اور آئی سی جی کے درمیان اطلاعات کے تبادلے ، عملے کے تبادلے ، جذبہ باہم کو فروغ دینے ، تربیت کو فروغ دینے ، کھیل کود اور مخاطری سرگرمیوں کو فروغ دینے اور ہمہ گیر ترقیات کے مقصد کو حاصل کیاجاسکے۔ یہ الحاق شمال مشرق کے نگہبانوں کو بحری نگہبانوں کے ساتھ باہمی تال میل بڑھانے میں معاون ثابت ہوگا اور وہ پیشہ ورانہ اور سماجی پلیٹ فارموں پر ایک دوسرے کے مالا تجربات اور بہترین طریقہ ہائے کار سے استفادہ کرسکیں گے۔
دونوں مسلح دستے اس قدم سے کافی مستفید ہو ں گے اور ایک مشترکہ نصب العین کے حصول کیلئے ایک دوسرے کی حوصلہ افزائی بھی کریں گے۔ آسام رائفلز کا عملہ بحری خدمات  کے فرائض سے بھی آگاہ ہوسکے گا اور ملک دشمن عناصر کے خلا ف ان کے تحفظاتی اقدامات اور بحری اور ساحلی سلامتی کے سلسلے میں ان کےاہم کردار سے آگاہ ہوسکے گا۔ اسی طریقے سے آئی سی جی کا عملہ بھارت- میانمار سرحد پر آسام رائفلز کے ذریعے انجام دی جانےوالی اہم سرگرمیوں اور اس کے عملی پہلوؤں سے بھی آگاہ ہوسکے گا۔
11 اور 12 جون 2019 کو چنئی میں بحری جہاز ’شوریہ‘ کے اوپر آن بورڈ بھارتی ساحلی محافظ دستے کے ذریعے ایک باہم تقریب کااہتمام بھی کیا جائے گا۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-2178
(Visitor Counter : 73
کانکنی کی وزارت
نالکو کے ذریعہ 2021-22 کی پہلی سہ ماہی کے دوران کی غیر معمولی مالی کارکردگی
نیٹ منافع 348 کروڑ روپے تک پہنچا
فروخت آمدنی میں 79.2 فیصد کا اضافہ
نئی دہلی۔ 07 اگست کانکنی کی وزارت کے تحت سی پی ایس ای کی ایک نو رتن کمپنی نالکو نے مالی سال 2021-22 کا آغاز مضبوط مالی اورطبعی کارکردگی کے ساتھ کیا ہے۔ 30 جون کو ختم ہونے والی پہلی سہ ماہی میں نیٹ منافع گزشتہ سال کی اسی مدت میں حاصل ہونے والے 16.63 کروڑ روپے سے بڑھ کر 347.73 کروڑ روپے ہو گیا ہے۔ مارکیٹ کی توقعات کو مات دیتے ہوئے اور چیلنجوں سے بھرپور کاروباری ماحول کے دوران ، کمپنی نے اپنے تمام کاروباری شعبوں میں نمایاں کارکردگی کا مظاہرہ کیا ہے۔
کمپنی نے 2474.55 کروڑ روپے کے محصولات کی اطلاع دی ہے ، جو کہ سالانہ 79.2 فیصد اضافہ ہے۔ یہ کارکردگی بنیادی طور پر مضبوط مانگ ، زیادہ حجم ، بہتر ادراک اور اس کے آپریشنل یونٹوں کی موثر صلاحیت کے استعمال سے ہوا ہے۔
پیداوار کے معاملے میں ، نالکو نے ایک شاندار کارکردگی پیش کی ہے۔ کانوں میں باکسائٹ ، ریفائنری میں ایلومینا اور سمیلٹر پلانٹ میں ایلومینیم کی پیداوار گزشتہ مالی سال کی پہلی سہ ماہی کے دوران حاصل کردہ متعلقہ اعداد و شمار سے تجاوز کر گئی ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-7597
(Visitor Counter : 105
امور داخلہ کی وزارت
نیشنل انویسٹی گیشن ایجنسی  بل، 2019 راجیہ سبھا میں اتفاق رائے سے پاس
این آئی اے کی اثر انگیزی کو سیاسی نظریات کے تحت کم نہیں کرنا چاہئیے: امت شاہ
نئی دلّی، 17 جولائی/ نیشنل انویسٹی گیشن ایجنسی یعنی این آئی اے  بل، 2019 راجیہ سبھا میں اتفاق رائے سے پاس ہو گیا ہے۔ دونوں ایوانوں سے پاس ہونے کے بعد، اب این آئی اے کو بھارت اور غیر ملکوں میں بھارتی مفادات سے متعلق دہشت گردانہ جرائم کی تحقیقات کے لئے مزید قوت حاصل ہو جائے گی۔
این آئی اے ترمیمی بل، 2019 پر ارکان پارلیمنٹ کے ذریعہ اٹھائے گئے سوالات کے جواب میں مرکزی وزیر داخلہ جناب امت شاہ نے کہا کہ پارلیمنٹ کی ذمہ داری ہے کہ وہ دنیا کے سامنے این آئی اے کی شبیہ کو مضبوط بنائے۔ انہوں نے کہا کہ سیاسی نظریات کے تحت این آئی اے کی صلاحیت کو کم نہیں کرنا چاہئیے۔
وزارت داخلہ کے 30 جون، 2019 تک کے اعداد و شمار کے مطابق درج کئے گئے 272 معاملات میں سے 199 معاملات میں چارج شیٹ داخل کر دی گئی ہے، 51 معاملات میں سنوائی چل رہی ہے اور 46 معاملات میں مجرم ٹھہرانے میں کامیابی حاصل کی گئی ہے۔
اپوزیشن کے ذریعہ سمجھو تہ بم دھماکہ معاملہ اٹھائے جانے پر وزیر داخلہ نے دخل اندازی کی۔ انہوں نے کہا کہ یہ معاملہ مذہبی بنیاد پر سیاست زدہ کیس ہے اور ملزمان کے خلاف ثبوت نہیں ملے ہیں۔ لوگوں کو جھوٹے طور پر پھنسایا گیا ہے۔ وزیر داخلہ نے معلوم کیا کہ کیا انہیں اور ان کے کنبوں کو انسانی حقوق حاصل نہیں ہیں اور کس نے اس کی خلاف ورزی کی ہے۔
تحقیقاتی ایجنسیوں کا دفاع کرتے ہوئے وزیر داخلہ نے کہا کہ اس حکومت میں تحقیقاتی اور مقدمہ چلانے والی ایجنسیاں آزادانہ طور پر کام کر رہی ہیں اور ان کا غلط استعمال نہیں ہو رہا ہے۔ ان کا طریقہ کار سیاست پر مبنی نہیں ہے بلکہ قانون کی حکمرانی پر مبنی ہے۔ وزیر داخلہ نے مزید یقین دلایا کہ ان کی حکومت میں کبھی بھی کسی ایجنسی کا غلط استعمال نہیں کیا جائے گا۔
جناب شاہ نے کہا کہ بھارت میں اب تک غیر ملکوں سے بھارت کے خلاف دہشت گردانہ سرگرمیوں میں ملوث افراد کے خلاف قانونی چارہ جوئی کے اختیارات نہیں ہیں۔ یہ نیا بل تمام پارٹیوں کی حمایت سے پاس کیا جانا چاہئیے اور دنیا کو ایک پیغام دیا جانا چاہئیے کہ دہشت گردی سے نمٹنے کے لئے این آئی اے کو مضبوط بنانے کے لئے بھارت بطور ایک قوم اور پارلیمنٹ متحد ہے۔
۔۔۔۔۔۔
U.3211
(Visitor Counter : 39
وزیراعظم کا دفتر
وزیراعظم جناب نریندر مودی کے و اشنگٹن ڈی سی پہنچنے پر جاری پریس ریلیز
وزیراعظم جناب نریندر مودی امریکہ کے صدر عزت مآب جوبائیڈن کی دعوت پر، امریکہ کے اپنے دورے پر  واشنگٹن پہنچ گئے ہیں۔
وہاں پہنچنے پر امریکی حکومت کی جانب سے بندوبست اور وسائل کے لئے نائب وزیرخارجہ جناب ٹی ایچ برائن میک کیون نے وزیر اعظم کا استقبال کیا۔
اینڈریوز ہوائی پٹی پر پرجوش بھارت نژاد افراد بھی موجود تھے اور انہوں نے جو ش و خروش اور گرم جوشی سے وزیراعظم کا استقبال کیا۔
۔۔۔۔۔۔۔۔۔۔۔
ش ح۔ع م ۔ ف ر
U- 9292
(
ہنر مندی کے فروغ اور صنعت کاری کی وزارت
پی ایم کے وی وائی کے تحت ہنر مندی کی ترقی اور صلاحیت سازی
یہ معلومات ہنرمندی کی ترقی اور صنعت کاری کے وزیر مملکت جناب راجیو چندر شیکھر نے آج راجیہ سبھا میں ایک تحریری جواب میں دی کہ پردھان منتری کوشل وکاس یوجنا  کے تحت، شارٹ ٹرم ٹریننگ  کے تصدیق شدہ امیدواروں کو تقرری کے مواقع فراہم کیے گئے ہیں، جبکہ ابتدائی تعلیم کی منظوری کو تقرریوں سے منسلک نہیں کیا گیا ہے کیونکہ یہ امیدواروں کی موجودہ صلاحیتوں کو تسلیم کرتا ہے۔ پی ایم کے وی وائی- ایس ٹی ٹی کے تحت، 30.09.2022 تک، ملک بھر میں مختلف شعبوں میں 24.30 لاکھ امیدواروں کو نامزد کیا گیا ہے۔
صنعتی دنیا کی رابطہ کاری کوبڑھانے کے لیے، وزارت نے نیشنل اسکل ڈیولپمنٹ کارپوریشن کے ذریعے،یہ خود مختار صنعت کے زیرسایہ چلنے والے اداروں کی حیثیت سے 37 سیکٹر سکل کونسلز کے قیام میں سہولت فراہم کی ہے ، جس کا مقصد نیشنل اسکل کوالیفکیشن فریم ورک  سے منسلک ملازمت کے کردار [قابلیت پیک ] اور کورسز کے نصاب تیار کرنا۔ مہارت کے فرق کے مطالعہ کا انعقاد اور تربیت یافتہ افراد کی صلاحیت کا جائزہ لینا اور تصدیق کرنا ہے۔
مزید برآں ، وزارت نےپی ایم کے وی وائی 3.0 کے تحت خصوصی پروگرام شروع کیے ہیں، یعنی کووڈ کے خلاف جنگ میں اہم کردار ادا کرنے والے افراد کے لئے مناسب ترین کریش کورس پروگرام جس میں ہسپتالوں میں ملازمت کے بعد دی جانے والی تربیت  پر زور دیا گیا ہے جو امیدواروں کو ملازمت کا تجربہ فراہم کرتے ہیں۔
پی ایم کے وی وائی- ایم ایو ڈی آر اے لنکیج کے تحت، پردھان منتری کوشل کیندرز  کو ادیم مترا پورٹل پر ایم یو ڈی آر اے قرضوں کے لیے امداد فراہم کرنے والی ایجنسیوں کے طور پر نامزد کیا گیا تھا۔ 2018 تک کے رپورٹ کردہ اعداد و شمار کے مطابق، 251 امیدواروں نے خود روزگار کے لیے قرض  حاصل کیا ہے۔
مواصلات اور اطلاعاتی ٹیکنالوجی کی وزارت
سستی براڈبینڈ اور موبائل سروس
یونیورسل سروس اوبلی گیشن فنڈ نے دیہی اور دور دراز کے علاقوں میں سستی براڈ بینڈ اور موبائل خدمات کو توسیع دینے کے قابل بنانے کے لیے متعدد پروجیکٹ شروع کئے ہیں۔ بھارت نیٹ پروجیکٹوں میں مجموعی طور سے 264549 گرام پنچایتوں  کو منسلک کرنے کے لیے مجموعی طور پر 581351 کلو میٹر طویل فائبر کیبل  بچھائی گئی ہیں اور اس وقت 177550 گرام پنچایتیں سروس کے لیے تیار ہیں، جن میں سیٹلائٹ کے ذریعے منسلک 4394 گرام پنچایتیں شامل ہیں۔ انڈومان اور نکوبار جزائر کو سمندر دوز کیبل کے ذریعے اصل سرزمین سے منسلک کیا گیا ہے۔ لکشدیپ کو اصل سرزمین سے منسلک کرنے کے لیے سمندر دوز کیبل بچھانے کا ایک اور منصوبہ بھی ہے۔ اس کے علاوہ بھی کئی اسکیمیں ہیں، جن میں بائیں بازو کی انتہا پسندی  سے متاثرہ علاقوں، خواہشمند اضلاع کے دیہاتوں اور شمال مشرقی خطےمیں موبائل خدمات کی فراہمی شامل ہے۔
یونیورسل سروس اوبلی گیشن فنڈ  کے تحت سالانہ جمع رقوم کا پانچ فیصد حصہ تحقیق وترقی  اور ٹیکنالوجیوں نیز حل کی کمرشیلائیزیشن کو فروغ دینے کے لیے مختص کیا جائے گا۔
بھارت نیٹ کے پی پی پی ماڈل کے تحت ، عمل درآمد کرنے کے لیے ، 20 جولائی 2021 کو عالمی بولیاں طلب کی گئیں۔ تاہم، کسی بھی امکانی بولی دہندگان کی جانب سے کوئی جواب موصول نہیں ہوا۔ اسی کے مدنظر بھارت نیٹ کے لیے ایک نظر ثانی شدہ حکمت عملی تشکیل دی جارہی ہے۔
یہ معلومات مواصلات کے وزیر مملکت جناب دیوسنگھ چوہان نے آج لوک سبھا میں ایک سوال کے تحریری جواب میں فراہم کیں۔
سٹرک ٹرانسپورٹ اور شاہراہوں کی وزارت
الیکٹرانک فارم میں نقل وحمل سے متعلق معلومات کی قبولیت کے لئے معیاری آپریٹنگ طریقہ کار
نئی دہلی،20ستمبر ۔ سڑک نقل و حمل اور شاہراہوں کی وزارت نے، ڈرائیونگ لائسنس، رجسٹریشن، سرٹیفکیٹ اور نقل وحمل سے متعلق دیگر معلومات کو الیکٹرانک شکل میں پیش کرنے کے لئے تفصیلی ایس او پی جاری کیا ہے۔ وزارت نے نومبر 2018 میں سینٹرل موٹر وہیکلز رولز میں ترمیم کی تھی، جس کے تحت رجسٹریشن ، بیمہ، فٹنس، اور پرمٹ ، ڈرائیونگ لائسنس، آلودگی کے لئے سرٹیفکیٹ جسے دستاویزات اور دیگر متعلقہ دستاویزات کو الیکٹرانک شکل میں تبدیل کرنے کے اہل بنایا گیا ہے۔
قواعد میں اس ترمیم کے ساتھ، یہ ضروری نہیں ہے کہ وہ ان متعلقہ کاغذات کو اپنے ساتھ لے کرچلیں۔ تاہم انفارمیشن ٹیکنالوجی ایکٹ۔2000 کی دفعات کے مطابق، الیکٹرانک دستاویزات کو قانونی طور پر تسلیم شدہ دستاویزات سمجھا جائے گا۔ اس کے لئے یہ ضروری ہوگا کہ ڈیجی لا کر یا ایم پریواہن ایپ پر دستیاب ہوں جو صارف کے پاس موجود ہوں۔ اگر یہ یہ ایم پریواہن یا ڈیجی لا کر پر ای۔ دستاویزات دستیاب نہیں ہیں تو پھر انہیں اصل دستاویز نہیں سمجھاجائے گا۔
ایم پریواہن موبائل ایپ، سڑک نقل وحمل اور شاہراہوں کی وزارت، این آئی سی کے ذریعہ فراہم کررہی ہے۔گاڑیوں سے متعلق ڈی ایل نمبر /رجسٹریشن نمبر درج کرکے اس موبائل ایپ پر اصل وقت کی بنیاد پر آر سی، ڈی ایل، فٹینس ویلڈیٹی، انشورنس، پرمٹ ویلیڈیٹی کی تفیصلات دستیاب ہیں۔
وزارت الیکٹرانکس اور اطلاعات و نشریات کی وزارت، حکومت ہند کا ڈیجی لاکر پلیٹ فارم میں شہری کے لائسنس یا رجسٹریشن سرٹیفکیٹ کی تفصیلات کو ‘واہن’ سے حاصل کرنے اور اسے الیکٹرانک شکل میں ڈیجی لا کر پر دستیاب کرانے کی سہولت ہے۔
نئی گاڑیوں کے انشورنس اور گاڑیوں کے انشورنس کی تجدید سے متعلق اعداد وشمار کی اشاعت ای ۔ چالان ایپ پر ہوتی ہے جو صرف انفورسمنٹ افسران کے لئے دستیاب ہیں۔
وزارت کے جاری کردہ ایس او پی کے مطابق یوگ ڈیجی لا کر ایپ یا اہم پریواہن ایپ کے ذریعہ دستاویزات یا دیگر معلومات تیار کرسکتے ہیں۔ وہ ان ایپس کے ذریعہ ڈرائیونگ لائسنس یا رجسٹریشن سرٹیفکیٹ ڈاؤن لوڈ کرسکتے ہیں۔ وہ انٹر نیٹ رابطے کے ذریعہ موبائل پر ایم پریواہن ایپ کے ذریعہ ڈرائیونگ لائسنس یا گاڑی سے متعلق تفصیلات بھی دکھا سکتے ہیں۔ انفورسمنٹ ادارے بیک وقت یہ تفصیلات ای چالان ایپ پر دیکھ اور حاصل کرسکتے ہیں، جس میں گاڑی کی آن لائن تصدیق اور اس کے لائسنس کاڈیٹا موجود ہے۔ اس پلیٹ فارم پر ایم پرایوہن کیو آر کوڈ کی آف لائن تصدیق بھی دستیاب ہے۔ عام اینڈ موبائل ایپ کو اس مقصد کے لئے استعمال کیا جاسکتا ہے۔
اس سے انفورسمنٹ ایجنسیوں کو فائدہ حاصل ہوگا کیونکہ انہیں فزیکلی کسی بھی دستاویز کو سنبھالنے ضرورت نہیں ہوگی۔ ان کے دفتر کو کوئی انوینٹری یا ریکارڈ رکھنے کی ضرورت نہیں ہوگی۔ شہریوں کو کیونکہ انہیں دستاویزات لے جانے کی ضرورت نہیں ہوگی۔ اس یہ تیز، جوابدہ اور شفاف نظام کی فراہمی کے ساتھ ساتھ بدعنوانی کو کم کرنے میں مدد ملے گی۔
براہ کرم ایس او پی دستاویز کے لئے یہاں کلک کریں۔
------------------------
م ن۔ش ت ۔رض
U- 4271
(Visitor Counter : 51
صحت اور خاندانی بہبود کی وزارت
اٹھارہ اپریل کو آیوشمان بھارت بلاک سطح کے چارسو چوسٹھ بلاکس نے ملک بھر میں پہلے دن صحت میلوں میں تین لاکھ پچاس ہزار سے زیادہ لوگوں نے حصہ لیا
صحت میلوں میں، چوسٹھ ہزار سے زائد اے بی ایچ اے ہیلتھ آئی ڈیز بنائی گئیں۔ سترہ ہزار پی ایم جے اے وائی گولڈن کارڈز جاری کیے گئے
صحت اور خاندانی بہبود کی وزارت  ریاستوں اور مرکز کے زیر انتظام علاقوں کے تعاون سے سولہ اپریل سے 22 اپریل 2022 تک آزادی کا امرت مہوتسو کے تحت آیوشمان بھارت صحت اور فلاح و بہبود کے مراکز  کی چوتھی سالگرہ منا رہی ہے۔ ملک بھر میں بڑے جوش و خروش سے جاری ہے۔ مرکزی وزیر صحت، ریاستوں/ مرکز کے زیر انتظام علاقوں کے وزراء صحت، اراکین پارلیمنٹ، ایم ایل ایز، مرکزی وزارت صحت کے سینئر افسران، ریاستوں/ مرکز کے زیر انتظام علاقوں کے پرنسپل ہیلتھ سکریٹریز/ ہیلتھ سکریٹریز، ریاستی محکمہ صحت کے سینئر افسران، نمائندے اور مقامی معززین بھی ان میلوں کا دورہ کر رہے ہیں۔ ان میلوں کا مقصد، AB-HWCs اور سستی اور قابل رسائی صحت کی دیکھ بھال فراہم کرنے میں AB-HWCs کی اہمیت کے بارے میں عوام میں بیداری پیدا کرنا ہے۔
اٹھارہ سے 22 اپریل 2022 تک، پورے ملک میں ریاست/ مرکز کے زیر انتظام علاقے کے ہر ضلع میں کم از کم ایک بلاک میں ایک لاکھ سے زیادہ AB-HWCs میں بلاک سطح کے صحت میلے منعقد کیے جا رہے ہیں۔ ہر بلاک کی سطح کا ہیلتھ میلہ ایک دن کے لیے ہوگا اور ریاست / مرکز کے زیر انتظام علاقوں کے ہر بلاک کا احاطہ کیا جائے گا۔
یونیورسل ہیلتھ کوریج کو بجٹ کے عزم میں حاصل کرنے کے لیے قومی صحت پالیسی 2017 کے ارادے کا ترجمہ کرتے ہوئے، حکومت ہند نے فروری 2018 میں 1,50,000 آیوشمان بھارت- صحت اور تندرستی کے مراکز  کے قیام کا اعلان کیا۔
AB-HWCs انتخابی سے جامع بنیادی صحت کی دیکھ بھال کی طرف ایک بڑی تبدیلی ہے جس میں پروموٹو، روک تھام، علاج معالجہ، بحالی اور فالج کی دیکھ بھال شامل ہے۔ بیماری کے مرکز سے فلاح و بہبود کے مرکز تک؛ اور پورے معاشرے کا نقطہ نظر، ’سب کے لیے صحت‘ کی تکمیل کے طور پر ابھرتے ہوئے بین الاقوامی ’ہیلتھ ان آل‘ اپروچ کے ساتھ انٹرسیکٹرل کوآرڈینیشن کو ادارہ جاتی بنانا۔
صحت میلے کے پہلے دن، 3 لاکھ 50 ہزار سے زائد لوگوں نے شرکت کی اور ملک بھر میں تقریباً 464 بلاکس نے صحت میلے کا اہتمام کیا۔ مزید برآں، 64000 سے زیادہ اے بی ایچ اے ہیلتھ آئی ڈیز بنائے گئے اور سترہ ہزار پی ایم جے اے وائی گولڈن کارڈز جاری کیے گئے اس کے علاوہ ہائی بلڈ پریشر، ذیابیطس وغیرہ کے لیے ہزاروں اسکریننگ کی جا رہی ہے۔
ای سنجیونی پلیٹ فارم کے ذریعے 16 اپریل 2022 کو آیوشمان بھارت - ہیلتھ اینڈ ویلنس سینٹرز  میں ایک دن میں ریکارڈ تین لاکھ ٹیلی کنسلٹیشن کیے گئے ۔ یہ اب تک AB-HWCs پر ایک ہی دن میں کی جانے والی سب سے زیادہ ٹیلی کنسلٹیشن ہے۔
ریاست وار بلاک ہیلتھ میلہ کی رپورٹ 18.04.2022 کو شام 6:30بجے درج ذیل ہے:
کارپوریٹ امور کی وزارتت
آئی بی بی آئی دیوالیہ پن کوڈ، 2016 سے متعلق تیسرا قومی آن لائن کوئز شروع کرے گا
نئی دہلی۔ 15 اپریل جاری 'آزادی کا امرت مہوتسو' کی تقریبات کے ایک حصے کے طور پر، انسولوینسی اور بینک کرپسی بورڈ آف انڈیا ، مائی گو .اِن اور بی ایس ای انویسٹرس پروٹیکشن فنڈ کے تعاون سے ملک بھر میں مختلف شراکت داروں کے درمیان مذکورہ کوڈ کے بارے میں آگاہی اور تفہیم کو فروغ دینے کے لیے دیوالیہ پن کوڈ، 2016 سے متعلق 'تیسرے قومی آن لائن کوئز' کا انعقاد کر رہا ہے۔ کوئز 16 اپریل 2022 سے 15 مئی 2022 تک کھلا ہے۔
2020 اور 2021 میں منعقد کیے گئے پہلے دو کوئز کے تسلسل میں کوئز کا تیسرا ایڈیشن شروع کیا گیا ہے۔اس پر ملک کی تمام ریاستوں اور مرکز کے زیر انتظام علاقوں کی نمائندگی کرتے ہوئے مجموعی طور پر 1.9 لاکھ سے زیادہ شرکاء نے زبردست ردعمل ظاہر کیا ہے۔ کوئز میں طلباء، پیشہ ور افراد اور ملازمین سمیت شراکت داروں کی ایک وسیع تعداد نے اپنی دلچسپی دکھائی ۔
کوئز مائی گو پورٹل https://quiz.mygov.in پر 18 سال سے زیادہ عمر کے تمام ہندوستانی شہریوں ، سوائے آئی بی بی آئی، بی ایس ای انویسٹرس پروٹیکشن فنڈ میں کام کرنے والے افراد اور آئی بی بی آئی کے ساتھ رجسٹرڈ سروس فراہم کرنے والوں نیز ان کے خاندان کے قریبی افراد کے کے لیے کھلا رہے گا۔
بہترین کارکردگی مظاہرہ کرنے والے کو گولڈ میڈل کے ساتھ 1,00,000 روپے  کے نقد انعام سے نوازا جائے گا۔دوسرے نمبر پر آنے والے کو چاندی کا تمغہ اور 50,000 روپے  اور تیسرے بہترین کارکردگی کا مظاہرہ کرنے والے کو کانسے کا تمغہ اور 25,000 روپے  کے نقد انعام سے نوازا جائے گا۔ اگلے دس بہترین کارکردگی کا مظاہرہ کرنے والوں میں سے ہر ایک کی حوصلہ افزائی کے لیے 10,000روپے  کے انعامات سے نوازا جائے گا ۔ مزید برآں، سرفہرست 10فیصد کارکردگی کا مظاہرہ کرنے والوں کو 'میرٹ سرٹیفیکیٹ' دیا جائے گا اور تمام شرکاء کو 'شرکت کےلیے سرٹیفکیٹ' ملیں گے۔ نقد انعامات اور تمغے بی ایس ای انویسٹرس پروٹیکشن فنڈ کے ذریعہ اس کے سرمایہ کاروں کی آگاہی کے اقدامات کے حصے کے طور پر فراہم کیے جاتے ہیں۔
شرائط و ضوابط، شیڈول، ایوارڈ اور پیش کیے جانے والے توصیفی اسناد کی تفصیلات https://www.ibbi.gov.in/events/upcoming-events پر دستیاب ہیں اور کوئز
https://quiz.mygov.in/quiz/3rd-national-online-quiz-on-the-insolvency-and-bankruptcy-code-2016/
پر کھیلا جا سکتا ہے۔
آئی بی بی آئی کوئز میں حصہ لینے کے لیے ہر کسی کی حوصلہ افزائی کرتا ہے اور ضابطہ کے بارے میں زیادہ سے زیادہ آگاہی اور علم کو فروغ دینے کے ساتھ پرکشش انعامات جیتنے کا موقع بھی فراہم کرتا ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا
U-4315
(Visitor Counter : 166
وزارت خزانہ
کسٹم سے متعلق  کے اصولوں 2020 پر عملد رآمد 21 ستمبر 2020 سے شروع ہوگا
نئی دہلی،18 ستمبر، کسٹم کے ضابطوں 2020  جو 21 اگست 2020 کو مشتہر کیے گئے تھے وہ 21 ستمبر 2020 کو نافذ العمل ہوجائیں گے۔ درآمد کاروں اور دیگر ساجھے داروں کو نئے ضابطوں سے ہم آہنگ کرنے کے لیے 30 دن کا وقت دیا گیا تھا جس کے خاتمے پر ان ضابطوں پر عمل درآمد شروع ہوجائے گا۔
سی اے آر او ٹی اے آر، 2020 پر عمل درآمد وزیر خزانہ کی 2020 کی بجٹ تقریر میں کیے گئے وعدے کے مطابق ہے جس کا مقصد ایف ٹی ایز کے غلط ا ستعمال سے گھریلو صنعت کو تحفظ دینا ہے۔ وزیر خزانہ نے اپنی تقریر میں کہا تھا ‘‘ایف ٹی اے جو بے جادعوے پیش کرتا ہے اس سے گھریلو صنعت کو خطرہ در پیش ہے۔ اس طرح کی درآمدات کے لیے سخت جانچ پڑتال کی ضرورت ہے۔ اس سلسلے میں کسٹم قانون 1962 میں مناسب ضابطے شامل کیے جارہے ہیں’’۔
سی اے آراو ٹی اے آر، 2020 جسے سی بی آئی سی کے سرکولر نمبر30/2020- سی یو ایس، مورخہ 21 اگست 2020 سے متعلق سمجھا۔ مختلف تجارتی سمجھوتوں  کے تحت مقرر کیے گئے سرٹیفکیٹ جاری کرنے کے طریقہ کارمیں مدد دیتا ہے۔ اب درآمد کار کے لیے ضروری ہوگا کہ وہ چیزوں درآمد سے پہلے ضروری نگہداشت کا انتظام کرے تاکہ اس بات کو یقینی بنایا جاسکے کہ طریقہ کار پر پوری طرح عمل کیا گیا ہے۔ ان کم از کم معلومات کی ایک فہرست جو درآمد کار کو جاننا ضروری ہے عام رہنمائی کے ساتھ جاری کیے جانے والے ضابطوں میں فراہم کردی گئی ہے۔
نئے ضابطوں سے کسٹم کے ہاتھ مضبوط ہوں گے کہ وہ ایف ٹی ایز کے تحت ڈیوٹی میں رعایت کے غلط استعمال کی کوششوں کی روک تھام کرسکے۔
کابینہ
مرکزی کابینہ نے جموں و کشمیر تشکیلِ نو ایکٹ ، 2019 کی دفعہ 96 کے تحت مرکز کے زیرِ انتظام علاقہ جموں و کشمیر میں مرکزی قوانین کو اختیار کئے جانےسے متعلق حکم نامہ جاری کئے جانے کو منظوری دی
نئی دلّی ، 26 فروری / وزیر اعظم جناب نریندر مودی کی صدارت میں مرکزی کابینہ نے جموں و کشمیر تشکیلِ نو ایکٹ ، 2019 کی دفعہ 96 کے تحت مرکز کے زیرِ انتظام علاقہ جموں و کشمیر میں مرکزی قوانین کو اختیار کئے جانے سے متعلق حکم نامہ جاری کئے جانے کو منظوری دے دی ہے ۔
جموں و کشمیر تشکیلِ نو ایکٹ ، 2019 کے نافذ العمل ہو جانے کے بعد سابقہ ریاست جموں و کشمیر کی تشکیل ِ نو 31 اکتوبر ، 2019 ء کی تاریخ سے مرکز کے زیرِ انتظام علاقہ جموں و کشمیر اور مرکز کے زیرِ انتظام علاقہ لداخ کی شکل میں کی گئی ہے ۔
تمام مرکزی قوانین ، جو کہ پورے ہندوستان کے لئے قابلِ اطلاق ہیں ، 31 اکتوبر ، 2019 ء کی تاریخ سے اب سابقہ ریاست جموں و کشمیر کو چھوڑ کر ، اب مرکز کے زیرِ انتظام علاقہ جموں و کشمیر میں بھی 31 اکتوبر ، 2019 ء کی تاریخ سے قابل اطلاق ہے ۔ مزید براں ، موافق فہرست کے تحت مرکزی قوانین کو ضروری ترامیم اور تبدیلیوں کے ساتھ اختیار کرنا ضروری ہو گیا ہے تاکہ موثر نظم و نسق کو یقینی بنایا جا سکے اور مرکز کے زیرِ انتظام علاقہ جموں و کشمیر کو آسانی سے تبدیل کیا جا سکے ۔ اس طرح سے آئینِ ہند کے سلسلے میں ، اُن کے ایپلی کیشن میں کسی بھی طرح کے ابہام کو دور کرنا ہے ۔
جموں و کشمیر تشکیلِ نو ایکٹ ، 2019 کی دفعہ 96 کے مطابق مرکزی حکومت کو قوانین کو اختیارکرنے اور قوانین میں ترمیم کرنے کے اختیارات حاصل ہیں ۔ خواہ یہ عمل قوانین کی منسوخی کے ذریعے ہو یا ترمیم کے ذریعے ہو یا مستحسن طریقے سے ہو ، جیسا بھی ضروری ہو تاکہ مقررہ تاریخ کے بعد ایک سال مکمل ہونے سے قبل وجود میں آنے والے مرکز کے زیر انتظام علاقوں کے لئے کسی بھی قانون کے نفاذ کی سہولت فراہم ہوسکے ۔
اس کے مطابق مرکزی کابینہ نے آج اپنی میٹنگ میں مرکزی قوانین کو اختیار کئے جانے سے متعلق حکم نامہ جاری کئے جانے کی تجویز کو اپنی منظوری دی اور 37 ایسے مرکزی قوانین میں تبدیلیوں کو بھی منظوری دی ہے ، جو کہ مرکز کے زیر انتظام علاقہ جموں و کشمیر کے لئے قابلِ اطلاق بنائے گئے ہیں ۔ مرکزی حکومت نے جموں و کشمیر تشکیلِ نو ایکٹ ، 2019 کی دفعہ 96 کے تحت فراہم کردہ اختیارات کے تحت ایسا کیا ہے ۔ ایسی ترامیم کے ساتھ مذکورہ مرکزی قوانین کو اختیار کرنے سے مرکز کے زیرِ انتظام علاقہ جموں و کشمیر میں موثر انتظامیہ کو یقینی بنایا جا سکے گا اور آئینِ ہند کے مطابق ، اِن قوانین کے نفاذ میں حائل رکاوٹوں کو دور کیا جا سکے گا ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 931
(Visitor Counter : 402
وزارت دفاع
مشن ساگر
نئی دہلی:26 دسمبر،2021۔مشن ساگر کے تحت مئی 2020 سے بھارتی بحریہ کے ذریعے کی گئی ایک اور تعیناتی کے ایک حصے کے طور پر بھارتی بحریہ کا جہاز کیسری 25 دسمبر2021 کو موزمبیق کے ماپوٹو بندرگاہ میں داخل ہوا۔ یہ خطے میں سبھی کیلئے سیکیورٹی اور ترقی کے وزیراعظم کے وِژن کے مطابق ایسی آٹھویں تعیناتی ہے اور وزارت خارجہ اور حکومت ہند کی دیگر ایجنسیوں کے ساتھ قریبی تال میل میں کی جارہی ہے۔
یہ تعیناتی بھارت کے توسیع شدہ سمندری پڑوسیوں کے ساتھ یکجہتی میں کی گئی اور یہ ان خصوصی تعلقات کو بھارت کے ذریعے دی گئی اہمیت کو اجاگر کرتی ہے۔ حالیہ جاری خشک سالی اور وبا کے چیلنجوں سے نمٹنے کیلئے موزمبیق سرکار کی کوششوں کو حمایت دینے کیلئے آئی این ایس کیسری کے ذریعے 500 ٹن غذائی اجناس بطور امداد بھیج دی گئی ہے۔ بھارت، موزمبیق کے مسلح افواج کی صلاحیت سازی کی کوششوں میں تعاون کرنے کیلئے بھی عہد بستہ ہے۔ اس کے لئے آئی این ایس کیسری موزمبیق کے مسلح افواج کو سپرد کرنے کیلئے دو فاسٹ انٹرسیپٹر کرافٹ اور خودکی دفاع کے آلات لے جارہا ہے۔
ایک لینڈنگ شپ ٹینک  آئی این ایس کیسری نے مئی - جون 2020 میں مالدیپ، موریشش، سیشلز، مڈغاسکر اور کوموروس کو انسانی اور طبی امداد فراہم کرنے کیلئے اسی طرح کا ایک مشن شروع کیا تھا جس میں مختلف مقامات پر بھارتی بحریہ کی طبی امداد کی ٹیموں کی تعیناتی بھی شامل تھی۔
مئی 2020 سے بھارتی بحریہ نے ساگر مشن کے تحت 15 دوست ملکوں میں جہازوں کو تعینات کیا ہے۔ سمندر میں 215 دنوں سے زیادہ وقت میں کی گئی ان تعیناتیوں نے کُل ملاکر 3000 میٹرک ٹن سے زیادہ غذائی امداد، 300 میٹرک ٹن سے زیادہ ایل ایم او، 900 آکسیجن کنسٹریٹرس اور 20 آئی ایس او کنٹینروں کی امداد فراہم کی گئی ہے۔ ان مشنوں کے عمل درآمد کے دوران بھارتی بحریہ کے جہازوں نے تقریباً 40000 بحری میل کی کُل دوری طے کی ہے جو کرۂ ارض کی لمبائی کے تقریباً دوگنی ہے۔ اتنی کثیر مقدار میں انسانی امداد کو وقت پر اپنی منزل تک پہنچانے کے مضبوط ارادے کے ساتھ بھارتی بحریہ کے جہازوں اور ساحلی تنظیموں کے اہل کاروں نے بیرون ملک ہمارے دوستوں کو مدد فراہم کرنے کیلئے تقریباً دس لاکھ گھنٹے خرچ کیے۔
ش ح۔م ع۔ ع ن
U NO: 14824
(Visitor Counter : 144